REPUBLIKA HRVATSKA

OSJEČKO – BARANJSKA ŽUPANIJA

OSNOVNA ŠKOLA DRENJE

Ljudevita Gaja 28, DRENJE

KLASA: 400-01/15-01/01

URBROJ: 2121-18-01-15-1

Drenje, 04. rujna 2015.g.

OBRAZLOŽENJE FINANCIJSKOG PLANA

1. UVOD

Sažetak djelokruga rada škole

Osnovna škola Drenje je javna ustanova sa sjedištem u Drenju, Ljudevita Gaja 28. Djelatnost škole obuhvaća osnovnoškolsko obrazovanje i odgoj učenika od 1.-8. razreda. Nastava je organizirana kroz petodnevni radni tjedan sa slobodnim subotama. Nastava se odvija u oblicima: redovna, izborna, dodatna i dopunska nastava prema nastavnim planovima i programima koje je donijelo Ministarstvo znanosti, obrazovanja i sporta, prema Godišnjem planu i program rada škole te Školskom kurikulumu za školsku godinu 2015./2016.

Nastava se održava u matičnoj školi u Drenju i sedam područnih odjela i to:

1. Matična škola u Drenju ima 8 (osam) odjela predmetne nastave , 2 (dva) redovita odjela razredne nastave i 1(jedan) kombinirani odjel razredne nastave (dvorazredna kombinacija). Nastava u razrednoj i predmetnoj nastavi odvija se u prijepodnevnoj smjeni.
2. Područni odjel u Bračevcima ima 1(jedan) odjel četverorazredne kombinacije i nastava je organizirana u prijepodnevnoj smjeni.
3. Područni odjel u Kućancima Đakovačkim ima dva odjela dvorazredne kombinacije i nastava je organizirana u prijepodnevnoj smjeni.
4. Područni odjel u Mandićevcu ima dva odjela dvorazredne kombinacije i nastava se odvija u prijepodnevnoj smjeni.
5. Područni odjel u Paljevinama ima 1(jedan) odjel trorazredne kombinacije i nastava je organizirana u prijepodnevnoj smjeni.
6. Područni odjel u Pridvorju ima dva odjela dvorazredne kombinacije i nastava je organizirana u dvije smjene.
7. Područni odjel u Potnjanima ima dva odjela dvorazredne kombinacije i nastava je organizirana u prijepodnevnoj smjeni.
8. Područni odjel u Slatiniku Drenjskom ima dva odjela dvorazredne kombinacije i nastava je organizirana u dvije smjene.

Školu polazi 230 učenika raspoređena u 23 razredna odjela . Škola ima 53 radnika s ugovorom na neodređeno radno vrijeme. U punom radnom vremenu radi 36 radnika, a u nepunom radnom vremenu radi 17 radnika.

1. OBRAZLOŽENJE PROGRAMA(AKTIVNOSTI I PROJEKATA)

Projekcija u 2016. – 2018.

Prioritet škole je kvalitetno obrazovanje i odgoj učenika koje se ostvaruje kroz:

* stalno usavršavanje nastavnog kadra te podizanje nastavnog standarda na višu razinu,
* poticanje učenika na izražavanje kreativnosti, talenata i sposobnosti kroz uključivanje u slobodne aktivnosti, natjecanja, prijave na literarne i likovne natječaje, školske projekte, priredbe i manifestacije u školi i općini,
* poticanje za sudjelovanje na sportskim aktivnostima, uključivanje kroz natjecanja na školskoj razini i šire,
* organiziranje zajedničkih aktivnosti učenika i nastavnika tijekom izvannastavnih aktivnosti i druženja kroz kolektivno upoznavanje kulturne i duhovne baštine,
* poticanje razvoja pozitivnih vrijednosti i natjecateljskog duha kroz razne nagrade najuspješnijim razredima, grupama i pojedincima.

1. ZAKONSKE I DRUGE PRAVNE OSNOVE

* Zakon o odgoju i obrazovanju u osnovnoj i srednjoj školi (Narodne novine broj 87/08, 86/09, 92/10,105/10, 90/11, 16/12, 86/12, 94/13 i 152/14)
* Zakon o ustanovama (Narodne novine broj 76/93, 29/97,47/99 i 35/08)
* Zakon o proračunu (Narodne novine broj 87/08, 136/12 i 15/15), Pravilnik o proračunskim klasifikacijama (Narodne novine broj 26/10, 120/13), Pravilnik o proračunskom računovodstvu i računskom planu (Narodne novine broj 114/10 i 31/11), Zakon o fiskalnoj odgovornosti (Narodne novine broj 139/10 i 19/14)
* Upute za izradu Proračuna Osječko-baranjske županije za razdoblje 2016.-2018 (dopis Upravnog odjela za prosvjetu, kulturu, šport i tehničku kulturu od 1. rujna 2015.)
* Godišnji plan i program rada škole, Školski kurikulum Osnovne škole Drenje za školsku godinu 2015./2016.

1. USKLAĐENOST CILJEVA, STRATEGIJE I PROGRAMI S DOKUMENTIMA DUGOROČNOG RAZVOJA

Školske ustanove ne donose strateške, već godišnje operativne planove prema planu i programu koje je donijelo Ministarstvo znanosti, obrazovanja i sporta. Vertikala usklađivanja ciljeva i programa MZOS-a jedinice lokalne (regionalne) samouprave-školske ustanove još nije provedena.

Također, planovi se donose za školsku, a ne fiskalnu godinu. To je uzrok mnogim odstupanjima u izvršenju financijskih planova, odnosno pomak određenih aktivnosti unutar školske godine iz jednog polugodišta u drugo uzrokuje promjene u izvršenju financijskog plana za dvije fiskalne godine.

1. Ishodište i pokazatelji na kojima se zasnivaju izračuni i ocjene potrebnih sredstava za provođenje programa

U izvor financiranja-Opći prihodi i primici proračunski korisnik uključuje –prihode koje ostvari iz nadležnog proračuna za financiranje redovne djelatnosti. ( državni proračun, županijski/gradski proračun), vlastiti prihodi, prihodi za posebne namjene, pomoći, donacije, prihodi od nefinancijske imovine i nadoknade šteta s osnova osiguranja, namjenski primici od zaduživanja.

Sveukupne prihode za 2016. planirali smo u iznosu 6.224.610,00 kuna.

Opće prihode i primitke za 2016. planirali smo u iznosu od 6.116.068,00 kuna od toga :

* iz državnog proračuna smo planirali 5.509.929,00 kuna
* iz županijskog proračuna smo planirali 606.139,00 kuna

Vlastite prihodi za 2016. planirali smo u iznosu od 107.342,00 kuna od toga:

* prihodi od imovine-kamate Hypo banka, planirali smo u iznosu od 320,00 kune
* prihodi od iznajmljivanja dvorane u iznosu od 3.000,00 kuna
* prihodi od iznajmljivanja imovine-najam zemljišta u iznosu od 3.672,00 kune
* ostali nespomenuti prihodi-kuhinja, planirano je u iznosu od 50.000,00 kuna
* ostali nespomenuti prihodi-izleti,kazališta planirali smo u iznosu od 20.000,00 kuna
* ostali nespomenuti prihodi po posebnim propisima (volonteri) planirali smo u iznosu od 30.350,00 kn

Prihode od nefinancijske imovine za 2016. planirali smo u iznosu od 1.200,00 kuna

* prodaja stanova u iznosu od 1.200,00 kuna.

Sveukupni rashodi za 2016. planirani su u iznosu od 6.224.610,00 kuna.

Rashode poslovanja za 2016. planirali smo u ukupnom iznosu od 6.224.610,00 kuna od toga:

* rashode za zaposlene za 2016. planirali smo u ukupnom iznosu od 5.509.929,00 kuna
* materijalne rashode za 2016. planirali smo u ukupnom iznosu od 711.329,00 kuna
* financijske rashode za 2016. planirali smo u ukupnom iznosu od 2.320,00 kuna
* rashode za nabavu proizvedene dugotrajne imovine za 2016. planirali smo u iznosu od 1.032,00 kuna

Rashodi za zaposlene za:

* 2016. indeks je 100% u odnosu na 2015.po I. rebalansu
* 2017. indeks je 100% u odnosu na 2016.
* 2018. indeks je 100% u odnosu na 2017.

Materijalni rashodi za:

* 2016. indeks 100% u odnosu na 2015. po I. rebalansu
* 2017. indeks 100% u odnosu na 2016.
* 2018. indeks 100% u odnosu na 2017.

Plan prihoda i rashoda za 2016. izrađen je na petoj razini računskog plana u skladu s Naputkom o ekonomskoj i funkcijskoj klasifikaciji rashoda i prihoda, posebno za svaki izvor financiranja. Projekcija plana za 2017. i 2018. izrađena je na drugoj razini računskog plana, također po izvorima financiranja.

Nema plana razvojnih programa, jer za njega nisu osigurana sredstva. Naime, osnivač nam osigurava sredstva za tekuće i investicijsko održavanje samo u okviru minimalnog standarda. Nismo uključeni u druge projekte.

RAVNATELJ:

DARKO ČOTA